CELEX: 32011R1272
Language: lv
Date: 2011-12-05 00:00:00
Title: Komisijas Īstenošanas regula (ES) Nr. 1272/2011 ( 2011. gada 5. decembris ) par atsevišķu preču klasifikāciju kombinētajā nomenklatūrā

8.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 325/3
            
         KOMISIJAS ĪSTENOŠANAS REGULA (ES) Nr. 1272/2011
   (2011. gada 5. decembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji pamatojas uz KN vai papildina to ar papildu apakšnodaļām un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. decembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Aromatizējošs preparāts, kas sastāv no smaržvielu (karvakrola, kanēļskābes aldehīda un Capsicum oleosveķu) un hidrogenētu augu tauku maisījuma (mikrokapsulās).
                              Produktu izmanto lopbarības ražošanā par ēstgribas uzlabotāju dzīvniekiem, kas nav atgremotāji, daudzumos 75–300 g uz 1 000 kg lopbarības.
                           
                        
               
                  3302 90 90
               
               
                  Klasifikācija noteikta, ievērojot 1., 3a) un 6. vispārīgo kombinētās nomenklatūras interpretācijas noteikumu, 23. nodaļas 1. piezīmi, 33. nodaļas 2. piezīmi un KN kodu 3302, 3302 90 un 3302 90 90 formulējumu.
                  Produkts sastāv no smaržvielām 33. nodaļas 2. piezīmes izpratnē.
                  Lai gan šo produktu paredzēts izmantot lopbarībā kā ēstgribas uzlabotāju premiksu, tas saglabā savas sākotnējā materiāla (smaržvielu) būtiskās īpašības. Tāpēc klasifikācija pozīcijā 2309 pie izstrādājumiem, kas izmantojami dzīvnieku barībā, nav iespējama saskaņā ar 23. nodaļas 1. piezīmi.
                  Tā kā produkts ir uzskatāms par vienas vai vairāku smaržvielu maisījumu ar pievienotu nesējvielu, tas ietilpst pozīcijā 3302 (sk. arī Harmonizētās sistēmas skaidrojumu par pozīciju 3302 6. punkta pirmo daļu).
                  Tāpēc tas jāklasificē ar KN kodu 3302 90 90.
               
            
                  
                              2.
                           
                           
                              Aromatizējošs preparāts, kas sastāv no Capsicum oleosveķiem hidrogenētos augu taukos (mikrokapsulās) un saistvielas hidroksipropilmetilcelulozes.
                              Produktu izmanto lopbarības ražošanā par ēstgribas uzlabotāju atgremotājiem, daudzumos 12,5–50 g uz 1 000 kg lopbarības.
                           
                        
               
                  3302 90 90
               
               
                  Klasifikācija noteikta, ievērojot 1., 3.a) un 6. vispārīgo kombinētās nomenklatūras interpretācijas noteikumu, 23. nodaļas 1. piezīmi, 33. nodaļas 2. piezīmi un KN kodu 3302, 3302 90 un 3302 90 90 formulējumu.
                  Produkts sastāv no smaržvielas 33. nodaļas 2. piezīmes izpratnē.
                  Lai gan šo produktu paredzēts izmantot lopbarībā kā ēstgribas uzlabotāju premiksu, tas saglabā savas sākotnējā materiāla (smaržvielas) būtiskās īpašības. Tāpēc klasifikācija pozīcijā 2309 pie izstrādājumiem, kas izmantojami dzīvnieku barībā, nav iespējama saskaņā ar 23. nodaļas 1. piezīmi.
                  Tā kā produkts ir uzskatāms par vienas vai vairāku smaržvielu maisījumu ar pievienotu nesējvielu, tas ietilpst pozīcijā 3302 (sk. arī Harmonizētās sistēmas skaidrojumu par pozīciju 3302 6. punkta pirmo daļu).
                  Tāpēc tas jāklasificē ar KN kodu 3302 90 90.
               
            
                  
                              3.
                           
                           
                              Aromatizējošs preparāts, kas sastāv no smaržvielu (kanēļskābes aldehīda, eigenola) maisījuma uz silīcija dioksīda nesēja, celulozē un metilcelulozē (mikrokapsulās).
                              Produktu izmanto lopbarības ražošanā par ēstgribas uzlabotāju piena govīm, daudzumos 12,5–50 g uz 1 000 kg lopbarības.
                           
                        
               
                  3302 90 90
               
               
                  Klasifikācija noteikta, ievērojot 1., 3.a) un 6. vispārīgo kombinētās nomenklatūras interpretācijas noteikumu, 23. nodaļas 1. piezīmi, 33. nodaļas 2. piezīmi un KN kodu 3302, 3302 90 un 3302 90 90 formulējumu.
                  Produkti sastāv no smaržvielām 33. nodaļas 2. piezīmes izpratnē.
                  Lai gan šo produktu paredzēts izmantot lopbarībā kā ēstgribas uzlabotāju premiksu, tas saglabā savas sākotnējā materiāla (smaržvielu) būtiskās īpašības. Tāpēc klasifikācija pozīcijā 2309 pie izstrādājumiem, kas izmantojami dzīvnieku barībā, nav iespējama saskaņā ar 23. nodaļas 1. piezīmi.
                  Tā kā produkts ir uzskatāms par vienas vai vairāku smaržvielu maisījumu ar pievienotu nesējvielu, tas ietilpst pozīcijā 3302 (sk. arī Harmonizētās sistēmas skaidrojumu par pozīciju 3302 6. punkta pirmo daļu).
                  Tāpēc tas jāklasificē ar KN kodu 3302 90 90.